Diari Oficial de la Generalitat Valenciana


Sumari del DOGV 8530, del 16-04-2019 (2019/2877)

Notificació de la sentència dictada en el judici verbal número 611/2016.
------------------------------------------------------------------------

### Dades del document

Número de DOGV
:   8530

Data del DOGV
:   16-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2877


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el judici verbal número 611/2016. [2019/2877]  
Demandant: Tariq Muntaz.  
Procuradora: María José Cruz Sorribes.  
Demandada: Elvira Celia Fernández Zapico.  
Eva María Mateu Peidró, lletrada de l'Administració de justícia d'aquest Jutjat de Primera Instància número 2 de Castelló de la Plana, faig saber que en el present procediment s'ha dictat sentència en data 27 d'octubre de 2018, l'encapçalament i la dispositiva de la qual són del tenor literal següent:  
  
«Sentència número 186/2018  
Castelló de la Plana, 27 de setembre de 2018  
Silvia Bassó d'Alburquerque, magistrada jutgessa titular del Jutjat de Primera Instància número 2 de Castelló de la Plana, he vist les actuacions del judici verbal número 611/2016 seguides a instàncies de Tariq Mumtaz, representat per la procuradora M.ª José Cruz Sorribes, contra Elvira Celia Fernández Zapico, en rebel·lia processal, i he dictat aquesta sentència, amb base en els següents  
Dispositiva  
Estime la demanda interposada per Tariq Mumtaz, representat per la procuradora M.ª José Cruz Sorribes, contra Elvira Celia Fernández Zapico, en rebel·lia processal, i en conseqüència,  
1. Declare que els danys produïts en l'habitatge situat en conjunt residència Acapulco III, del carrer les Amplàries, número 15, apartament 114, d'Orpesa (Castelló) de l'actor tenen el seu origen en l'habitatge situat en aquesta urbanització, apartament 118, propietat de la demandada;  
2. Condemne la demandada Elvira Celia Fernández Zapico a ajustar-se a l'anterior declaració;  
3. Condemne Elvira Celia Fernández Zapico a reparar, a costa seua, l'origen de les filtracions que donen lloc al corredor i sostre de l'habitació, consistent en la impermeabilització de la terrassa xafable de l'apartament 118;  
4. Condemne Elvira Celia Fernández Zapico a reparar, a la seua costa, els danys ocasionats a l'actor, especificats en el fet segon de la demanda, consistents en esquerdejat 1 m² en sostre, pintura plàstica dues habitacions, corredor i sostre d'habitació;  
5. Condemne l'expressada demandada a indemnitzar a l'actor en la suma de 159,72 euros, IVA inclòs, pels danys en el matalàs i 1.200 euros per la reparació de l'origen dels danys que ha realitzat l'actor, més l'interés legal d'aquestes sumes, des de la data de presentació de la demanda, 7 d'abril de 2016.  
6. Condemne així mateix l'expressada demandada al pagament de les costes causades en el present procediment  
En notificar la present resolució a les parts, informeu-los que contra aquesta no es pot presentar cap recurs de conformitat amb la nova redacció de l'article 455 de la Llei d'enjudiciament civil.  
  
Aquesta és la meua sentència, que pronuncie, mane i signe.»  
  
I per deixar-ne constància i perquè servisca d'edicte per a la notificació de la sentència a la demandada Elvira Celia Fernández Zapico, expedisc aquest edicte.  
  
Castelló de la Plana, 28 de setembre de 2018.- La lletrada de l'Administració de justícia: Eva María Mateu Peidró.